El Fòrum Actiu de la Migració es reunix per primera vegada
28 d’abril 2022

A proposta del Consell de Pau i Solidaritat, s’ha realitzat la primera reunió del Fòrum Actiu de la Migració. El seu objectiu és detectar problemes i dificultats de la població migrant a Sagunt per proposar millores efectives.

En esta primera trobada s’ha abordat l’assumpte de la joventut migrant. Per això, s’ha convidat les diferents ONGD locals, representants dels departaments municipals de Joventut i Infància, Esports, Serveis Socials, Educació, les persones coordinadores d’igualtat i convivència dels IES, i algunes persones jóvens.

El debat ha partit d’una primera fase de diagnosi on s’ha debatut el perfil dels jóvens migrants, les dificultats i problemes que es troben per fer una veritable inclusió i l’exposició d’exemples de bones i roïnes experiències.

En la interessant taula redona s’ha conclòs que cal fer una revisió  profunda amb dades, des de diferents àmbits per veure la realitat social. També, de com aplegar a la gent jove, perquè participe més en accions socials i culturals.

Esta és sols la primera aproximació a l’assumpte que tindrà continuïtat en pròximes sessions. És per això que hi ha previstes diferents reunions del Fòrum que es faran periòdicament i tractaran aspectes relacionats amb les persones migrants del municipi i estaran obertes a tota la ciutadania compromesa.

La regidora de Cooperació Internacional, Maria Josep Soriano, ha manifestat que «**gràcies a este Fòrum es poden exposar i proposar totes les inquietuds respecte al tema migrant al nostre municipi. Estem convençuts que entre tots trobarem bones pràctiques per fer una política d’inclusió més efectiva i solidària. Convidem a participar a aquells agents socials o persones interessades per donar diferents visions i propostes**».

![](/media/ixucbd1b/c_foromigracion.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-forum-actiu-de-la-migracio-es-reunix-per-primera-vegada/ "Facebook")
*   [](http://twitter.com/share?url=https://aytosagunto.es/va/actualitat/el-forum-actiu-de-la-migracio-es-reunix-per-primera-vegada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-forum-actiu-de-la-migracio-es-reunix-per-primera-vegada/ "Linked In")
*   [](mailto:?body=https://aytosagunto.es/va/actualitat/el-forum-actiu-de-la-migracio-es-reunix-per-primera-vegada/)